Neuvoston asetus (EY) N:o 114/98, annettu 18 päivänä joulukuuta 1997, Euroopan talousyhteisön ja Päiväntasaajan Guinean tasavallan hallituksen välisessä Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 1997 ja 30 päivän kesäkuuta 2000 väliseksi ajaksi koskevan pöytäkirjan tekemisestä



Virallinen lehti nro L 011 , 17/01/1998 s. 0001 - 0002



NEUVOSTON ASETUS (EY) N:o 114/98, annettu 18 päivänä joulukuuta 1997, Euroopan talousyhteisön ja Päiväntasaajan Guinean tasavallan hallituksen välisessä Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 1997 ja 30 päivän kesäkuuta 2000 väliseksi ajaksi koskevan pöytäkirjan tekemisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 2 kohdan ensimmäisen virkkeen ja 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Euroopan talousyhteisön ja Päiväntasaajan Guinean hallituksen välisen Päiväntasaajan Guinean rannikon edustalla harjoitettavasta kalastuksesta tehdyn sopimuksen (2) mukaisesti osapuolet ovat neuvotelleet sopimuksen tehtävistä muutoksista ja lisäyksistä siihen liitetyn pöytäkirjan soveltamisajan päättyessä, näiden neuvottelujen johdosta parafoitiin 25 päivänä kesäkuuta 1997 uusi pöytäkirja, jolla vahvistetaan sopimuksessa määrätyt kalastusmahdollisuudet ja taloudelliset korvaukset 1 päivän heinäkuuta 1997 ja 30 päivän kesäkuuta 2000 väliseksi ajaksi, ja tämän pöytäkirjan hyväksyminen on yhteisön edun mukaista, ON ANTANUT TÄMÄN ASETUKSEN: 1 artikla Hyväksytään yhteisön puolesta Euroopan talousyhteisön ja Päiväntasaajan Guinean tasavallan hallituksen välisessä Päiväntasaajan Guinean rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamista 1 päivän heinäkuuta 1997 ja 30 päivän kesäkuuta 2000 väliseksi ajaksi koskeva pöytäkirja, Pöytäkirjan teksti on tämän asetuksen liitteenä (3). 2 artikla Pöytäkirjassa vahvistetut kalastusmahdollisuudet jakautuvat jäsenvaltioiden kesken seuraavalla tavalla: - nuottaa käyttävät tonnikalan pakastusalukset: Ranska: 19 alusta Espanja: 10 alusta Italia: 1 alus - pintasiima-alukset: Espanja: 25 alusta Portugali: 5 alusta - vapaapyydyksiä käyttävät tonnikala-alukset: Ranska: 8 alusta Jos näiden valtioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaisuudessaan, komissio voi ottaa huomioon minkä tahansa muun jäsenvaltion lisenssihakemukset. 3 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 1997. Neuvoston puolesta F. BODEN Puheenjohtaja (1) EYVL C 371, 8.12.1997 (2) EYVL L 188, 16.7.1984, s. 2, sopimus sellaisena kuin se on muutettuna asetuksella (ETY) N:o 252/87 (EYVL L 29, 30.1.1987, s. 1) hyväksytyllä sopimuksella. (3) Ks. tämän virallisen lehden sivu 33